Felhívás partnerségi egyeztetésre:

a településkép védelméről szóló rendelet módosításáról

Tisztelt újtikosi Lakosok és Egyeztetési Partnerek! Tisztelt Érdeklődők!

Tájékoztatjuk Újtikos község közigazgatási területén lakóhellyel, vagy ingatlan tulajdonnal rendelkező magánszemélyeket, székhellyel vagy telephellyel rendelkező vállalkozásokat, a bejegyzett érdekképviseleti és civil szervezeteket, valamint a településen működő egyházakat, hogy a Hajdú-Bihar Megyei Kormányhivatal felhívására elkészült *a településkép védelméről* szóló 13/ 2018. (XII. 20.) Önkormányzati Rendelet jogszabályi harmonizáció biztosítását célzó módosításának tervezete, mely a módosítani kívánt és egységes szerkezetbe foglalt rendelettel együtt 2022. május 2-től megtekinthető elektronikus formában a település [www.ujtikos.hu](http://www.ujtikos.hu) honlapján, vagy személyesen a HAJDÚNÁNÁSI KÖZÖS ÖNKORMÁNYZATI HIVATAL Újtikosi Kirendeltsége Kirendeltségvezetőjénél.

A partnerségi egyeztetés szabályairól szóló 7/2017. (III.30.) Önkormányzati rendelet szerinti minden egyeztetési partner, illetve érdeklődő számára biztosítjuk a véleménynyilvánítást.

A módosítással kapcsolatos véleményeket, észrevételeket elektronikusan a [ujtikos@gmail.com](mailto:ujtikos@gmail.com) e-mail címre, vagy postai úton a Kirendeltség Újtikos, Arany János u. 12. címére várjuk a közzététel ideje alatt.

A módosítással kapcsolatban további tájékoztatás kérhető időpontegyeztetéssel Ilyés Miklós mb. főépítésztől a Kirendeltség irodájában.